Komisjoni määrus (EÜ) nr 3295/93,

26. november 1993,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3080/1999, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt kaupade koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane ette näha, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja komisjoni määruse (EMÜ) nr 3796/90 [3] (viimati muudetud määrusega (EMÜ) nr 2674/92 [4]) artikli 6 sätete alusel tugineda veel teatava ajavahemiku jooksul liikmesriigi tolli poolt väljastatud siduvale tariifiinformatsioonile, mis on seotud kaupade klassifitseerimisega koondnomenklatuuri ning mis ei vasta käesoleva määruse sätetele, kui informatsiooni saaja on sõlminud nõukogu määruse (EMÜ) nr 1715/90 [5] artikli 14 lõike 3 teise lõigu punktis a või b ette nähtud lepingu;

lisatud tabeli toote nr 1 osas ei ole nomenklatuurikomitee oma eesistuja määratud tähtaja jooksul arvamust esitanud;

käesolevas määruses sätestatud meetmed on lisatud tabeli toote nr 2 osas kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja määruse (EMÜ) nr 3796/90 artikli 6 sätete alusel tugineda liikmesriigi tolli poolt väljastatud siduvale tariifiinformatsioonile, mis on seotud kaupade klassifitseerimisega koondnomenklatuuri ning mis ei vasta käesoleva määruse sätetele, veel 60 päeva jooksul, kui informatsiooni saaja on sõlminud määruse (EMÜ) nr 1715/90 artikli 14 teise lõigu punktiga a või b ettenähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. november 1993

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 277, 10.11.1993, lk 1.

[3] EÜT L 365, 28.12.1990, lk 17.

[4] EÜT L 271, 16.9.1992, lk 5.

[5] EÜT L 160, 26.6.1990, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendused |

1 | 2 | 3 |

1.100 % pleegitamata puuvillriidest avar eest täielikult avatav kinniseta juudojakk, mis on tehtud kahest raskest erineva koega riidest. Rõival on pikad varrukad, alumises ääres küljelõhikud ja sisetugevdus osalise voodri näol.Selle jaki kaeluse ja hõlmade servas on kolmandast riidest välistugevdus. Rõivas koosneb kahest laiuti kokkuõmmeldud tükist; ülatükk on varrukate all ka pikuti kokku õmmeldud.(Vt foto nr 522) | 62043290 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 62 märkusega 8 ning CN-koodide 6204, 620432 ja 62043290 sõnastusega. |

2.Tikitud kardin, mille kogumassist 90,2 % moodustab alusriie ja milles on 52,7 % lina ja 47,3 % puuvilla. Tikitud osa, mis moodustab 9,8 % kardina kogumassist, on 100 % puuvillast. | 63039990 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise märkuse 7 punktiga c, XI jaotise alamrubriigi märkuse 2 punkti B alapunktiga c ja grupi 63 märkusega 1 ning CN-koodide 6303, 630399 ja 63039990 sõnastusega. |

+++++ TIFF +++++

|

--------------------------------------------------